Publication: Magyar Közlöny
Issue: MK-2003-141 (Year: 2003, Number: 141)
Era: 1990-2004
Section: 178/1993. (XII. 27.) Korm. rendelet (a továbbiakban: Vhr.)
Paragraph Index: 270

3. Az igénykielégítés költségvetési tervezése („P” jelû táblázat) A gazdaságfelkészítés békeidõszaki egyszeri és folyamatos ráfordításainak költségvetési tervezése két lépcsõben, egymással párhuzamosan, de folyamatosan egyeztetve történik: — A PM a gazdasági prognózisok és a GDP elõírt százalékában meghatározza a tervezési évben figyelembe veendõ védelmi kiadások összesített nagyságrendjét s ezen belül az egyéb védelmi kiadásokat is. — A tervezõ szervek költségvetési javaslatait megküldik a HM Védelmi Hivatalnak, amely az összesített adatokat a PM-nek továbbítja. Amennyiben a HM Védelmi Hivatal által megadott összesített igény és a PM által kimunkált fõszámok nem felelnek meg egymásnak, további egyeztetés következik. A költségvetési törvényjavaslatban már konszenzusos számadatok jelennek meg, amelyekrõl az Országgyûlés dönt. Az elfogadott elõirányzathoz kell ezután igazítani a költségvetési igényeket. Az Országgyûlés által elfogadott elõirányzatból kiindulva a HM elõterjesztésében a Kormány minden évben jóváhagyja az elõzõ évi felhasználásról szóló beszámolót, és egyidejûleg tételes bontásban, tárcánként meghatározza a tárgyévi elõirányzatokat. E jóváhagyást követõen kezdõdhet meg a PM részérõl a konkrét finanszírozás. 3.1. A pénzügyi fedezet tervezését a gazdaságmozgósítási helyzeti igények kielégítéséhez, azaz a szükséges költségvetési átcsoportosítási javaslatok elkészítését a tervezõ szervek végzik. 2003/141. szám A különbözõ gazdaságmozgósítási helyzetekben felmerülõ országos költségvetési igényt csak a tervezõ szervek által felmért, meghatározott és ellenõrzött adatszolgáltatásra lehet építeni. A felmért igények teljesítésénél, a szükséges pénzügyi forrás biztosításánál az alábbi sorrendiséget kell figyelembe venni: — tárca/önkormányzat saját költségvetésén belüli átcsoportosítás; — tárcák/önkormányzatok közötti átcsoportosítás; — költségvetés általános tartalékának igénybevétele; — költségvetés módosítása; — pótköltségvetés. A béke idõszaki krízishelyzetek pénzügyi kezelésénél eddig minden esetben egyedi döntést hoztak a felsõbb irányító szervezetek vezetõi. Az ügyek egyedi kezelését a jövõben sem lehet kizárni, ezért a minõsített idõszaki költségvetési terv összeállítása csak iránymutatásul és tájékoztatásul szolgál.

Source: https://magyarkozlony.hu/hivatalos-lapok/65a9b9101c2ef53676eb603f87f7c59c1c8fb7dd/dokumentumok/c930d7def3c58d093847d7cc684c23a4df9b9087/letoltes